MKKSZ | Magyar Köztisztviselők, Közalkalmazottak és Közszolgálati Dolgozók Szakszervezete - Tájékoztatás a fővárosi titkári tanács üléséről, különös tekintettel a személyi változásról
1. Boros Péterné MKKSZ elnök tartott időszerű szakszervezeti feladatokról tájékoztatást,
2. Dr. Marosi János Budapesti titkár beszámolt az elmúlt évi fővárosi szakszervezeti munkáról,
3. Dr. Marosi János. mint adatvédelmi tisztviselő tájékoztatást adott az MKKSZ adatvédelmi munkájáról.
Póti Tímea – dr. Marosi János – Boros Péterné – Millián György
4. Személyi változás:
Az ülés végén dr. Marosi János, aki 2009-től 2019-ig 10 éven át végezte a fővárosi titkári feladatot, kérte, hogy Boros Péterné elnök mentse fel a fővárosi titkári feladat végzése alól. Kérését azzal indokolta, hogy számos feladatot végez az MKKSZ és a SZEF megbízásából, amely már nem teszi lehetővé a budapesti titkári munka hatékony elvégését.
Boros Péterné megköszönte dr. Marosi János 10 éves munkáját, és megértve kérését és ismerve számos feladatát, tudomásul vette és elfogadta a kérést.
Boros Péterné elmondta, hogy erről már tárgyaltak, és előkészítette a váltást. Ezek után a fővárosi titkári feladattal Póti Tímeát, a XIX. kerületi Polgármesteri Hivatal alapszervezeti titkárát bízta meg, aki a feladatot elvállalta. A javaslattal a jelenlévő alapszervezeti titkárok egyetértettek és támogatták.
Dr. Marosi János mostantól fővárosi titkári tanácsadóként segíti Póti Tímea munkáját.
Kérem a fővárosi alapszervezetek titkárait, hogy működjenek együtt az új fővárosi titkárral, és segítsék őt munkájában.